ปรีดา พัฒนถาบุตร

ปรีดา พัฒนถาบุตร (2 มกราคม พ.ศ. 2470 – 23 ตุลาคม พ.ศ. 2563) เป็นนักการเมืองชาวไทย อดีตรัฐมนตรีว่าการทบวงมหาวิทยาลัย รัฐมนตรีประจำสำนักนายกรัฐมนตรี , รัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดเชียงใหม่ ในปี พ.ศ. 2557 เขาถูกกล่าวถึงในสื่อมวลชนจากการคำนวณผลการออกสลากกินแบ่งรัฐบาลได้แม่นยำหลายงวดติดต่อกัน นายปรีดาเป็นที่รู้จักมากขึ้นเมื่อได้รับการกล่าวถึงว่าเป็นครูการเมืองของ ทักษิณ ชินวัตร อดีตนายกรัฐมนตรี

**ประวัติ**
ปรีดา พัฒนถาบุตร เกิดเมื่อปี พ.ศ. 2470 ในครอบครัวเชื้อสายพม่า เป็นบุตรของดาบแดง พัฒนถาบุตร (หม่องพะอู) อดีตครูประชาบาล ต่อมาลาออกมาทำงานการเมืองท้องถิ่น กับบัวจันทร์ พัฒนถาบุตร เป็นบุตรคนเล็กจากพี่น้องทั้งหมด 7 คน หนึ่งในพี่สาวของเขาคือ หม่อมธาดา ขุนศึกเม็งราย พระชายาในเจ้าฟ้าขุนศึกเม็งรายแห่งเชียงตุงหนึ่งในพี่ชายเขาคือ พลโท กอบกุล พัฒนถาบุตร บิดา พลโท ภราดร พัฒนถาบุตร อดีตเลขาธิการสำนักงานสภาความมั่นคงแห่งชาติ  ด้านครอบครัวปรีดาสมรสกับนางเรือนแก้ว (สกุลเดิม ปิงเมือง) มีบุตรธิดา 6 คน
ปรีดา เข้ารับการศึกษาที่โรงเรียนยุพราชวิทยาลัย จังหวัดเชียงใหม่ และศึกษาต่อที่โรงเรียนเตรียมอุดมศึกษา จากนั้นเรียนต่อระดับปริญญาตรีทึ่คณะวิศวกรรมศาสตร์ จุฬาลงกรณ์มหาวิทยาลัย

**การทำงาน**
ปรีดา เข้าทำงานที่การไฟฟ้าส่วนภูมิภาค จนได้รับตำแหน่งสูงสุดคือ ผู้อำนวยการเขตภาคเหนือ ต่อมาในปี พ.ศ. 2501 จึงลาออกมาลงสมัครรับเลือกตั้งสมาชิกสภาเทศบาลนครเชียงใหม่ จนได้รับแต่งตั้งเป็นนายกเทศมนตรีนครเชียงใหม่หลายสมัย ต่อมาได้รับเลือกตั้งเป็นสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 เป็นสมัยแรก ในนามพรรคสหประชาไทย ที่มีถนอม กิตติขจร เป็นหัวหน้าพรรค ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งเป็นสมัยที่สอง ในสังกัดพรรคสันติชน ซึ่งเขาเป็นรองหัวหน้าพรรค ต่อมาได้ย้ายมาสังกัดพรรคกิจสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
ปรีดา ได้รับแต่งตั้งเป็นรัฐมนตรีสมัยแรก ในรัฐบาลของหม่อมราชวงศ์คึกฤทธิ์ ปราโมช (ครม.36) ในช่วงปี พ.ศ. 2518 โดยตำรงตำแหน่งรัฐมนตรีประจำสำนักนายก มีเลขานุการคือ ทักษิณ ชินวัตร ต่อมาในรัฐบาลของเปรม ติณสูลานนท์ ได้รับแต่งตั้งเป็นรัฐมนตรีช่วยว่าการเกษตรเกษตรและสหกรณ์ (ครม.42) และเป็นรัฐมนตรีว่าการทบวงมหาวิทยาลัย (ครม.43)
ปรีดา เคยรับตำแหน่งหัวหน้าพรรคเสรีนิยม ในระยะสั้นๆ ก่อนจะประกาศวางมือทางการเมืองก่อนปลดเกษียณตั้งแต่ปี พ.ศ. 2530 แต่ก็ยังให้ความสนใจการเมือง จนกระทั่งปี พ.ศ. 2547 ได้แต่งหนังสือชื่อ "ครูการเมือง"
ปรีดา พัฒนถาบุตร ได้รับการกล่าวทางสื่อมวลชนในปี พ.ศ. 2557 จากการคำนวณผลการออกสลากกินแบ่งรัฐบาลได้แม่นยำหลายงวดติดต่อกัน

**ถึงแก่อนิจกรรม**
ปรีดา พัฒนถาบุตร ถึงแก่อนิจกรรมเมื่อวันที่ 23 ตุลาคม พ.ศ. 2563 ณ โรงพยาบาลมหาราชนครเชียงใหม่ มีพิธีพระราชทานเพลิงศพเมื่อวันที่ 3 พฤศจิกายน พ.ศ. 2563 ณ สุสานหายยา อำเภอเมืองเชียงใหม่ จังหวัดเชียงใหม่

**เครื่องราชอิสริยาภรณ์**

**อ้างอิง**
หมวดหมู่:ชาวไทยเชื้อสายพม่า
หมวดหมู่:นักการเมืองจากจังหวัดเชียงใหม่
หมวดหมู่:วิศวกรชาวไทย
หมวดหมู่:พนักงานรัฐวิสาหกิจชาวไทย
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:ผู้ดำรงตำแหน่งทางการเมืองท้องถิ่นในจังหวัดเชียงใหม่
หมวดหมู่:นายกเทศมนตรีนครเชียงใหม่
หมวดหมู่:พรรคเสรีมนังคศิลา
หมวดหมู่:พรรคสหประชาไทย
หมวดหมู่:พรรคพลังใหม่
หมวดหมู่:พรรคสันติชน
หมวดหมู่:นักการเมืองพรรคกิจสังคม
หมวดหมู่:พรรคเสรีนิยม (ประเทศไทย พ.ศ. 2525)
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย พ.ศ. 2516–2544